Zousazschëld

En Zousazschëld mat engem Symbol oder enger Beschrëftung kann e Verkéiersschëld completéieren, wann z. B. d'Schëld, ënnert deem et hänkt, nëmme fir verschidde Kategorië vu Benotzer oder nëmmen zu verschiddenen Auerzäite gëllt.

 Zu Lëtzebuerg 
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955Artikel 107 – IX. Symboles et inscriptions additionnels aus dem Arrêté grand-ducal du 23 novembre 1955 portant règlement de la circulation sur toutes les voies publiques mat Ännerunge duerno, op Legilux - dem Droitsportal vun der Lëtzebuerger Regierung; fir d'lescht gekuckt de 14. Februar 2019. festgehale gouf an duerno e puermol geännert gouf, sinn d'Symboler an aner Beschrëftungen am Kapitel V Voie publique, an der Sektioun IV De la signalisation routière am Artikel 107, ënner der Rubrik IX. Symboles et inscriptions additionnels beschriwwen.

 Lëscht vun den Zousazschëlter 
BedeitungBezeechnung(en)Bemierkung1Nëmme fir verschidde Benotzer oder GefiererZousazschëld Modell 12Nëmme fir LiwwerantenZousazschëld Modell 23Indikatioun vun enger DistanzZousazschëld Modell 34Nëmmen op gewëssen Deeg an/oder zu gewëssen AuerzäitenZousazschëld Modell 45Ausname fir verschidde Benotzer oder Gefierer (fir Verbuetsschëlter)Zousazschëld Modell 56Ausname fir verschidde Benotzer oder Gefierer (fir Gebuetsschëlter)Zousazschëld Modell 67Zäitlimitte fir ParkschëlterZousazschëld Modell 78Risk vu GlatäisZousazschëld Modell 89SchoulbusZousazschëld Modell 910Geféierlech GidderZousazschëld Modell 10

 Technesch Donnéeën 
miniatur|300x300px|All Zousazschëld zielt eenzel:
Verbueden ze stationéieren, ausser Camionen a Bussen tëscht 7 an 19 Auer.
Verbueden ze stationéieren, ausser Bussen tëscht 19 a 7 Auer.
Verbueden ze stationéieren, vum Potto un no lénks.
D'Zousazschëld mam Symbol oder der Beschrëftung hänkt ëmmer ënnert deem Schëld, op dat et sech bezitt. Wann ënnert engem Schëld méi wéi een Zousazschëld hänkt, da bezitt sech all Zousazschëld eenzel op dat Schëld, ëm dat et geet.

D'Symbol oder d'Beschrëftung ass schwaarz op wäissem Hannergrond, wann et net anescht festgeluecht ass; den Text kann a Minuskelen oder Majuskele geschriwwe sinn.

 Kuckt och 
 Verkéiersschëlter aus dem lëtzebuergesche Code de la Route

 Um Spaweck 


Kategorie:Verkéiersschëlter